**Հիմնավորում**

**Հայաստանի Հանրապետության Արարատի մարզի Երասխ համայնքում մանկապարտեզի շենքի կառուցման վերաբերյալ**

**Երասխ համայնքի մասին**

ՀՀ Արարատի մարզի Երասխ համայնքը սահմանակից է Ադրբեջանին, որտեղ բնակավայրի հեռավորությունը սահմանից կազմում է ընդամենը 50 մ:

Համայնքում բնակվում են մոտ 950 մարդ, որից շուրջ 120֊ը նախադպրոցական տարիքի երեխաներ են:

**Հանրօգուտ ծրագիր**

Ծրագրով նախատեսվում է ՀՀ Արարատի մարզի Երասխ համայնքում կառուցել շուրջ 417 քմ մակերեսով մանկապարտեզի մասնաշենք` բաղկացած 6 ննջասենյակներից, 3 խաղասենյակներից, 1 դահլիճից և 1 խաղահրապարակից, որը հնարավորություն կընձեռնի համայնքի թվով 120 երեխաների համար ապահովել նախադպրոցական կրթության:

Ծրագրով նախատեսվում է ներդնել շուրջ 157 մլն.485 հազ 367 ՀՀ դրամ, որից 15 մլն 748 հազ. 537 ՀՀ դրամը հատկացվելու է Երասխ համայնքի բյուջեից: Ըստ տարիների ներդրումներն իրականացվելու են հետևյալ չափաբաժնով`

-2018թ.- կատարվելու է 57մլն. ՀՀ դրամի չափով ներդնում

-2019թ.- կատարվելու է 54 մլն. 900 հազ. ՀՀ դրամի չափով ներդնում

-2020թ.- կատարվելու է 45 մլն. 585 հազ. 367 ՀՀ դրամի չափով ներդնում

**Ծրագրից ակնկալվող արդյունքները**

Մանկապարտեզի կառուցումը կնպաստի սահմանամերձ համայնքում առկա արտագաղթի կանխմանը, երեխաների նախադպրոցական կրթության ապահովմանը, երիտասարդ ընտանիքների թվի ավելացմանը և համայնքի առջև ծառացած այլ խնդիրների լուծմանը:

Ծրագրի իրականացման արդյունքում հնարավոր կլինի ապահովել երեխաների համար որակյալ կրթություն: